Ernst Chladni
Store norske leksikon,Realfag,Fysikk,Akustikk
Ernst Chladni var en tysk fysiker som opprinnelig var jurist. Han blir av mange ansett som grunnleggeren av moderne eksperimentell akustikk.
Bakgrunn Chladni følte seg tvunget til å studere jus av sin far som var professor ved universitetet i Wittenberg. Etter farens død grep han imidlertid sjansen til å fordype seg i sin store lidenskap: musikk og akustikk. Virke Chladni utførte grunnleggende studier av vibrasjoner i plater og fant opp en metode for å visualisere svingemønster. Ved hjelp av fin sand fikk han vist hvordan en plate vibrerte. Det dannes klangfigurer også kalt Chladni-figurer. Han studerte også svingninger i stemmegafler og og metallstaver og brukte denne kunnskapen til å konstruere to nye musikkinstrument: euphon og chlavisylinder.I 1794 publiserte han en avhandling om meteoritter hvor man hevdet at disse stammet fra verdensrommet og ikke fra vulkansk aktivitet på jorden som var den rådende oppfatningen inntil da. Les mer i Store norske leksikon akustikk klangfigur